section_heading: Marš na Moskvu
paragraph_text: Bitka kod Borodina odigrala se 7. rujna i predstavljala je najkrvaviji dan u Napoleonskim ratovima, a moguće i u cijeloj ljudskoj povijesti. Ruska je vojska tada prepolovljena, pa je 8. rujna bila primorana povući se, ostavljajući Moskvu nebranjenom. Kutuzov je naredio evakuaciju Moskve. Rusi su poslije toga uspjeli ojačati vojsku dovlačeći pojačanja, pa su imali oko 904 000 vojnika s oko 100 000 u neposrednoj blizini Moskve.